Մնաս բարով, Բեռլին (գիրք)

Մնաս բարով, Բեռլին (անգլ.՝ Goodbye to Berlin), մասամբ ինքնակենսագրական վեպ, որի հեղինակն է Քրիսթոֆեր Իշերվուդը։ Այս ստեղծագործությունը թղթին է հանձնվել 1939 թվականին և պատմում է հեղինակի բեռլինյան տարիների մասին՝ Վեյմարյան Հանրապետության օրոք՝ 1930-ական թվականների սկզբից մինչև այն պահը, երբ երկիրն անցավ նացիստների վերահսկողության տակ։ «Մնաս բարով, Բեռլին» ստեղծագործությունը մաս է կազմում «Բեռլինյան պատմություններ» և «Միսթր Նորիսի աշխատանքներն ու դժվարությունները» վիպաշարի, որի մասին հեղինակը՝ Իշերվուդը նույնպես անդրադարձել է այդ տարիների իր կյանքին։ Գրքի սյուժեի հիման վրա 1972 թվականին նկարահանվել է «Կաբարե» ֆիլմը։


== Սյուժե ==
«Մնաս բարով, Բեռլին» վեպը բաղկացած է միմյանց հետ փոխկապակցված հատվածներից։ Սրանք պատմում են տարբեր մարդկանց պատմություններ, ովքեր հանդիպել են Իշերվուդի հետ հեղինակի Բեռլինում անցկացրած տարիներին՝ 1930 թվականի վերջից մինչև 1933 թվականի սկիզբը։ Այդ հատվածներն են. 

«Բեռլինյան օրագիր (աշուն 1930)»
«Սալլի Բոուլզ»
«Ռյուգեն կղզում (ամառ 1931)»
«Նովակի»
«Լանդաուերի»
«Բեռլինյան օրագիր (ձմեռ 1932-1933)»Վեպում կարելի է հետևել, թե ինչպես է փոխվում Վեյմարյան Հանրապետության գերմանական ազատ հասարակությունն ու դառնում դաժան նացիստական ակցիաներ կազմակերպող հասարակություն. այդ ակցիաները սկսեցին այն ժամանակ, երբ իշխանության գլուխ բարձրացան ֆաշիստներն ու սկսեցին պայքարել հրեաների և քաղաքական ընդդիմադիրների դեմ։
«Մնաս բարով, Բեռլին» ստեղծագործությունը հրապարակվում է 1939 թվականին և մանրամասնությամբ նկարագրել է գերմանաբնակ այն հասարակության շերտին, ով տուժել է Նացիոնալ-սոցիալիստական ​​գերմանական բանվորական կուսակցությունից։


== Գլխավոր կերպարներ ==
Քրիսթոֆեր Իշերվուդ՝ երիտասարդ գրող, ով Բեռլին է ժամանել Անգլիայից, որպեսզի գրի իր նոր վեպը։ Ապրում է համեստ եկամուտներով, որոնք ստանում է անգլերենի դասավանդման և թարգմանությունների շնորհիվ։
Ֆրաու Շրյոդեր՝ բնակարանի հոգատար տիրուհին, ում տանը տարբեր ժամանակահատվածներում բնակարան է վարձակալել Քրիսթոֆեր Իշերվուդը։
Սալլի Բոուլզ՝ թեթևամիտ սկսնակ արտիստուհի և երգչուհի, ով ելույթներ է ունենում կաբարեում. նա նույնպես Գերմանիայի մայրաքաղաք է եկել Միացյալ Թագավորությունից։ Սալլի Բոուլզն ազատ բնավորության տեր անձնավորություն է։ Բոուլզի տիպարը Իշերվուդը վերցրել է իր ծանոթուհի Ջին Ռոսսից (Jean Ross)։
Նատալյա Լանդաուեր՝ երիտասարդ աղջիկ հարուստ հրեական ընտանիքից։
Բեռնհարդ Լանդաուեր՝ հրեական արմատներով բիզնեսմեն, ով սպանվեց Հոլոքոստի ժամանակ։
Պետր Ուիլկինսոն՝ հարուստ անգլիացի, ով հոմոսեքսուալիստ է։ Վերջինս տառապում է միայնությունից և կյանքի նպատակի բացակայությունից։
Օտտո Նովակ՝ երիտասարդ աղքատ տղա, ով բիսեքսուալ է։ Վերջինս գումար վաստակում է որպես ժիգոլո՝ սպասարկելով և՛ տղամարդկանց, և՛ կանանց։


== Էկրանավորում և բեմադրություն ==
1966 թվականին Բրոդվեյում ցուցադրվել է «Կաբարե» մյուզիքլը։ Այն բազմաթիվ անգամներ շատ երկրների բեմերում է բեմադրվել։
1972 թվականին էկրաններ է բարձրանում «Կաբարե» ֆիլմը, որն առաջադրվել է տասն անգամ Օսկար մրցանակի և ստացել է ութ մրցանակներ։ Դափնեկիրների շարքում էր նաև Լայզա Մինելլին, ով խաղացել է Սալլի Բոուլզի դերը. նրան շնորհեցին կնոջ լավագույն դերասանի կոչում։


== Գրականություն ==
Fryer, Jonathan (1977). Isherwood: A Biography. Garden City, NY, Doubleday & Company. ISBN 0-385-12608-5.
Isherwood, Christopher (1945). «Preface», The Berlin Stories. New Directions Publishing Corporation.
Isherwood, Christopher (1976). Christopher and His Kind. Avon Books, a division of The Hearst Corporation. ISBN 0-380-01795-4 (Discus edition).
Miles, Jonathan (2010). The Nine Lives of Otto Katz. The Remarkable Story of a Communist Super-Spy. London, Bantam Books. ISBN 978-0-553-82018-8.
Singh, R.B. (1994). The English Novels During the Nineteen-thirties. Atlantic. ISBN 81-7156-384-8.